CELEX: 62006CA0398
Language: el
Date: 2008-04-10 00:00:00
Title: Υπόθεση C-398/06: Απόφαση του Δικαστηρίου (έβδομο τμήμα) της 10ης Απριλίου 2008 — Επιτροπή των Ευρωπαϊκών Κοινοτήτων κατά Βασιλείου των Κάτω Χωρών (Παράβαση κράτους μέλους — Δικαίωμα διαμονής των υπηκόων των κρατών μελών της Ευρωπαϊκής Ένωσης και του Ευρωπαϊκού Οικονομικού Χώρου που είναι οικονομικώς ανενεργά άτομα ή συνταξιούχοι — Εθνική νομοθεσία και εθνική διοικητική πρακτική που απαιτούν την ύπαρξη επαρκών μέσων βιοπορισμού για διαμονή διάρκειας ενός τουλάχιστον έτους στο κράτος μέλος υποδοχής)

24.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/10
            
         Απόφαση του Δικαστηρίου (έβδομο τμήμα) της 10ης Απριλίου 2008 — Επιτροπή των Ευρωπαϊκών Κοινοτήτων κατά Βασιλείου των Κάτω Χωρών
   (Υπόθεση C-398/06) (1)
   
   (Παράβαση κράτους μέλους - Δικαίωμα διαμονής των υπηκόων των κρατών μελών της Ευρωπαϊκής Ένωσης και του Ευρωπαϊκού Οικονομικού Χώρου που είναι οικονομικώς ανενεργά άτομα ή συνταξιούχοι - Εθνική νομοθεσία και εθνική διοικητική πρακτική που απαιτούν την ύπαρξη επαρκών μέσων βιοπορισμού για διαμονή διάρκειας ενός τουλάχιστον έτους στο κράτος μέλος υποδοχής)
   (2008/C 128/15)
   Γλώσσα διαδικασίας: η ολλανδική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: M. Κοντού-Durande και R. Troosters)
   
      Καθού: Βασίλειο των Κάτω Χωρών (εκπρόσωποι: H. G. Sevenster και D. J. M. de Grave)
   
      Παρεμβαίνον υπέρ του καθού: Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: E. O'Neill και J. Stratford, barrister)
   Αντικείμενο της υποθέσεως
   Παράβαση κράτους μέλους — Παράβαση της κοινοτικής ρύθμισης για το δικαίωμα διαμονής των πολιτών της Ευρωπαϊκής Ένωσης — Εθνική νομοθεσία και εθνική διοικητική πρακτική που απαιτούν από τα οικονομικώς ανενεργά άτομα και τους συνταξιούχους να διαθέτουν επαρκή μέσα βιοπορισμού προκειμένου να λάβουν άδεια διαμονής
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Το Βασίλειο των Κάτω Χωρών, διατηρώντας σε ισχύ τις εθνικές διατάξεις κατά τις οποίες τα οικονομικώς ανενεργά άτομα και οι συνταξιούχοι που είναι υπήκοοι της Ευρωπαϊκής Ένωσης ή του Ευρωπαϊκού Οικονομικού Χώρου πρέπει να αποδείξουν, για να λάβουν άδεια διαμονής, ότι διαθέτουν μέσα βιοπορισμού επί μονίμου βάσεως, παρέβη τις υποχρεώσεις που υπέχει από τις οδηγίες 68/360/ΕΟΚ του Συμβουλίου, της 15ης Οκτωβρίου 1968, περί καταργήσεως των περιορισμών στη διακίνηση και στη διαμονή των εργαζομένων των κρατών μελών και των οικογενειών τους στο εσωτερικό της Κοινότητας, 90/364/ΕΟΚ του Συμβουλίου, της 28ης Ιουνίου 1990, σχετικά με το δικαίωμα διαμονής, και 90/365/ΕΟΚ του Συμβουλίου, της 28ης Ιουνίου 1990, σχετικά με το δικαίωμα διαμονής των μισθωτών και μη μισθωτών εργαζομένων που έχουν παύσει την επαγγελματική τους δραστηριότητα.
            
         
               2)
            
            
               Καταδικάζει το Βασίλειο των Κάτω Χωρών στα δικαστικά έξοδα.
            
         
               3)
            
            
               To Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρει τα δικαστικά του έξοδα.
            
         
      (1)  ΕΕ C 294 της 2.12.2006.